भारत सरकार ने 2016 में प्रधानमंत्री के डिजिटल इंडिया अभियान के तहत रेलवे स्टेशन पर फ्री वाई देने का लक्ष्य रखा था. उस वक्त सरकार ने कहा था कि 2019 तक 700 करोड़ खर्च कर भारत के सभी स्टेशनों पर वाई फाई की व्यवस्था की जाएगी. सरकार ने तब बताया था कि करीब 8500 स्टेशन ऐसे हैं जहां वाई फाई की व्यवस्था की जाएगी. 8 जून 2018 को इंडियन एक्सप्रेस में खबर छपती है कि डिब्रूगढ़ देश का 400 वां फ्री वाई फाई स्टेशन बन गया है. ये गूगल और रेलटेल का संयुक्त प्रोजेक्ट है. यानी 8 जून 2018 तक डिब्रूगढ़ देश का फ्री वाई फाई वाला 400 वां स्टेशन है.
hin_Deva